Fars Province
Romanul "Mara" preia, de asemenea, multe elemente din „novelele” lui Slavici atât în plan etnografic (descrierea satului transilvănean și a obiceiurilor specifice), cât și în ceea ce privește caracterul personajelor. Astfel, Mara conține trăsături de caracter ale precupeței arădene Lenca Liuchici din „Budulea Taichii”, ale cârciumarului Ghiță din „Moara cu noroc” și ale bogătanului Busuioc din „Pădureanca”, Persida poate fi asemănată prin frumusețe și demnitate morală cu Simina din „Pădureanca”, Națl are un traseu similar până la un punct cu cel al lui Iorgovan din „Pădureanca” (ambii au un caracter slab și au urmat câțiva ani de școală, dar și-au întrerupt studiile pentru a urma meseria tatălui), iar Bandi este un copil din flori precum Pupăză din „Pădureanca” și, la fel ca el, răzbună păcatele părinților.